VOLGA

O Vocabulario ortográfico da lingua galega (VOLG, coloquialmente pronunciado VOLGA) é a ferramenta léxica básica para a normativización do galego. Con máis de corenta mil entradas, establece a alternativa correcta para a grafía das familias de palabras que inclúe, sen especificar ningunha decisión para o resto. A pesares de que se realizase co coidado que esixe unha obra normativa deste carácter, todo ser humano ten erros e despistes, polo que creamos esta wiki para ir depurando ou explicando a utilización técnica do VOLGA nos procesos que impliquen a normativización, tradución e terminoloxía da lingua galega. Este cometido será moi útil coa axuda da comunidade galegofalante que traballa tódolos días coa lingua, polo que vos emprazamos como usuarios do galego a colaborar e contribuír coas vosas observacións, sempre dentro dun carácter construtivo e analítico. Tamén estamos abertos a incluír incorreccións e as súas formas en galego normativo.

Simplemente terás que facer unha busca na caixa de enriba á esquerda e logo premer sobre a ligazón vermella que aparece arriba no centro. Editar é moi sinxelo: non precisas ningún programa, nin case coñecementos de páxinas web, nin sequera rexistrarte, nin tan sequera saber galego correctamente. Buscamos divulgar a lingua galega con corrección e axudar ós falantes a entender as razóns polas que se fixeron as escollas normativas. Esperamos que che sexamos de tanta utilidade que tamén ti chegues a preguntar, participar, colaborar e mesmo rexistrarte.

Cando crees unha páxina, para podérmola atopar, debes engadir ó final o seguinte:  

Se o que queres é facer unha busca no VOLGA, podes facelo na base de datos da Real Academia Galega: http://www.realacademiagalega.org/volga